CELEX: 62009CA0382
Language: lt
Date: 2010-10-07 00:00:00
Title: Byla C-382/09: 2010 m. spalio 7 d. Teisingumo Teismo (penktoji kolegija) sprendimas byloje ( Augstākās tiesas Senāts (Latvijos Respublika) prašymas priimti prejudicinį sprendimą) Stils Met SIA prieš Valsts ieņēmumu dienests (Bendrasis muitų tarifas — Tarifinis klasifikavimas — Kombinuotoji nomenklatūra — 73 skirsnis — Plieniniai lynai ir kabeliai — 7312 pozicija — TARIC kodas — Klaidingas tarifinis klasifikavimas — Prekių išleidimas į laisvą apyvartą ﾔ Reglamentas (EB) Nr. 384/96 — Antidempingo muitai — Viso antidempingo muitų dydžio bauda)

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/8
            
         2010 m. spalio 7 d. Teisingumo Teismo (penktoji kolegija) sprendimas byloje (Augstākās tiesas Senāts (Latvijos Respublika) prašymas priimti prejudicinį sprendimą) Stils Met SIA prieš Valsts ieņēmumu dienests
   
   (Byla C-382/09) (1)
   
   (Bendrasis muitų tarifas - Tarifinis klasifikavimas - Kombinuotoji nomenklatūra - 73 skirsnis - Plieniniai lynai ir kabeliai - 7312 pozicija - TARIC kodas - Klaidingas tarifinis klasifikavimas - Prekių išleidimas į laisvą apyvartą - Reglamentas (EB) Nr. 384/96 - Antidempingo muitai - Viso antidempingo muitų dydžio bauda)
   2010/C 328/12
   Proceso kalba: latvių
   
      Prašymą priimti prejudicinį sprendimą pateikęs teismas
   
   
      Augstākās tiesas Senāts
   
   
      Šalys pagrindinėje byloje
   
   
      Ieškovė: Stils Met SIA
   
   
      Atsakovė: Valsts ieņēmumu dienests
   
   
      Dalykas
   
   Prašymas priimti prejudicinį sprendimą — Augstakas tiesas Senats — 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, p. 1; 2004 m. specialusis leidimas lietuvių k., 2 sk., 2 t., p. 382), iš dalies pakeisto 2003 m. rugsėjo 11 d. Komisijos reglamentu (EB) Nr. 1789/2003 (OL L 281, p. 1; 2004 m. specialusis leidimas lietuvių k., 2 sk., 14 t., p. 3) ir 2004 m. rugsėjo 7 d. Komisijos reglamentu (EB) Nr. 1810/2004 (OL L 327, p. 1), I priedo 73 skirsnio aiškinimas — 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, p. 1; 2004 m. specialusis leidimas lietuvių k., 11 sk., 10 t., p. 45) 14 straipsnio 1 dalies aiškinimas — Neapvilkti arba tik padengti ar apvilkti cinku plieno kabeliai, nesvarbu, kokia jų cheminė sudėtis, ypač iš legiruotojo plieno, neimportuoti iš Moldavijos ar Maroko — Klasifikavimas Kombinuotosios nomenklatūros 7312108219, 7312108419, 7312108619 subpozicijose 2004 ir 2005 metais — Nacionalinė nuostata, numatanti sankciją, atitinkančią antidempingo muitų sumą.
   
      Rezoliucinė dalis
   
   
               1.
            
            
               1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 2 straipsnyje įtvirtinto Europos Bendrijų integruoto tarifo 2004 m. ir 2005 m. galiojusią redakciją reikia aiškinti taip, kad lynai ir kabeliai iš plieno, išskyrus nerūdijantį plieną, neapvilkti arba tik padengti ar apvilkti cinku, kurių maksimalus skerspjūvio matmuo didesnis kaip 3 mm, bet ne didesnis kaip 48 mm ir kurių kilmės šalis nėra Moldavija ar Marokas, priskirtini TARIC 7312108219, 7312108419 ar 7312108619 subpozicijoms, atsižvelgiant į jų skerspjūvio matmens dydį.
            
         
               2.
            
            
               1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių 14 straipsnio 1 dalį reikia aiškinti taip, kad ja nedraudžiama valstybės narės teisės nuostata, kurioje už į Sąjungos muitų teritoriją importuotų prekių klaidingą tarifinį klasifikavimą numatyta bauda, lygi visam taikytinam antidempingo muitui, jeigu jos dydis nustatytas taikant tokius reikalavimus, kokie taikomi už panašaus pobūdžio ir sunkumo nacionalinės teisės pažeidimus, ir dėl kurių sankcija tampa veiksminga, proporcinga ir atgrasanti, o tai turi patikrinti prašymą priimti prejudicinį sprendimą pateikęs teismas.
            
         
      (1)  OL C 297, 2009 12 5.